Runar Sjåstad

Runar Sjåstad (født 28. august 1968 i Kirkenes) er en norsk politiker (Ap). Han var fylkesordfører i Finnmark fra 2007 til 2017 og stortingsrepresentant fra 2017.

Ved stortingsvalget 2017 var han Arbeiderpartiets førstekandidat i Finnmark. På Stortinget er han medlem av Energi- og miljøkomiteen. Han var vararepresentant  til Stortinget i perioden 2001–2005 og 2009–2017. Han har næringen i Nord som sin fremste kampsak.

Sjåstad er utdannet industrimekaniker. Han har arbeidet for Sydvaranger Gruve og som organisasjonsarbeider for LO og distriktssekretær i Norsk Arbeidsmandsforbund.

I 2022 skrev Vårt Land at Sjåstad som fylkesordfører i Finnmark hadde forsøkt å legge press på avisen The Barents Observer for å hindre avisen i å skrive kritisk om Vladimir Putins styre i Russland.

Han er gift med Vendla (f. 1975), har tre barn og er bosatt i Vadsø.

Referanser

Eksterne lenker 
 
 

Personer fra Sør-Varanger kommune
Fylkesordførere i Finnmark
Fylkesordførere fra Ap
Ap-politikere i Finnmark
Stortingsrepresentanter 2017–2021
Stortingsrepresentanter 2021–2025
Stortingsrepresentanter fra Ap
Stortingsrepresentanter for Finnmark